black molly
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Tannkarpefisker,Levendefødte tannkarper,Poecilia
Black molly er en oppdrettsvariant av fiskearten Poecilia sphenops, som tilhører familien levendefødende tannkarper.
Den fløyelssvarte varianten som kalles black molly er en av mange fargevarianter som er avlet fram som akvariefisk, fra den mer grålige villformen av Poecilia sphenops som er utbredt i Mellom-Amerika. Disse fiskene kan bli inntil 8–10 cm lange, og føder levende unger. De er meget populære akvariefisker, men er utsatt for sykdommer.Poecilia sphenops er en av flere beslektede arter som gjerne omtales som mollyer. En annen er seilfinnemolly. Les mer i Store norske leksikon levendefødende tannkarper akvariefisker seilfinnemolly